OpenLLM-France/wikimedia huggingface dataset:
# Hasdrúbal (fill d'Hannó)

Hasdrúbal va ser un general cartaginès de la Primera Guerra Púnica de qui Polibi diu que era fill d'Hannó.
Va ser un dels dos generals designats per fer front al cònsol romà Règul l'any 256 aC i va portar la guerra de forma insensata, fins que Xantip d'Esparta va prendre el comandament, encara que Hasdrúbal sembla que no el van deposar, i va ser enviat a Sicília amb un fort exèrcit i 140 elefants. Durant uns dos anys va dominar el camp a causa de la superioritat que li donaven els elefants, però no va fer cap acció important. L'any 250 aC finalment es va decidir a atacar al cònsol Luci Cecili Metel a la vora de Panorm, però el romà el va rebutjar i el va derrotar. Hasdrúbal va perdre tots els elefants que els romans van matar o capturar, cosa que els va donar una indiscutida superioritat a terra. Hasdrúbal va fugir a Lilibèon i després va tornar a Cartago on va ser condemnat a mort i executat.

## Referències

* ↑ Polibi. Història, I, 30-31
* ↑ Polibi. Història, I, 38
* ↑ Polibi. Història, I, 39-40
* ↑ Joan Zonaràs. Compendi d'història, VIII, 14
* ↑ Smith, William (ed.). «Hasdrubal». A Dictionary of Greek and Roman biography and mythology. [Consulta: 24 març 2024].
# Monica Holler

Monica Holler (Laxå, Comtat d'Örebro, 15 de maig de 1984) va ser una ciclista sueca, que fou professional entre 2005 i el 2012.

## Palmarès

* 2001
** Campiona de Suècia júnior en ruta
* 2002
** Campiona de Suècia júnior en ruta
* 2004
** Campiona d'Europa sub-23 en Ruta
* 2006
** 1a a la Parel van de Veluwe
* 2007
** Vencedora d'una etapa a l'Albstadt-Frauen-Etappenrennen
* 2008
** Vencedora d'una etapa al Giro de Toscana-Memorial Michela Fanini
* 2009
** Vencedora d'una etapa al Trofeu d'Or
* 2010
** Vencedora d'una etapa al Trofeu d'Or

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Mastigòfors

Els flagel·lats (Flagellata) o mastigòfors (Mastigophora) (del grec mastix, fuet (arma) i phoros, portar) són un grup heterogeni de protists caracteritzats per la presència d'un o més flagels llargs en una o en totes les fases del seu cicle vital. Aquest grup no té presència en les classificacions modernes.
Els de vida lliure abunden en les aigües dolces i en les salades i junt amb les diatomees alimenten alguns petits animals aquàtics. Algunes espècies viuen als sòls. Moltes espècies són paràsits com el Trypanosoma cruzi
La reproducció acostuma a ser per escissió múltiple i com a mínim dos grups presenten reproducció sexual.
Antigament els mastigòfors es consideraven una classe del fílum dels protozous i junt els ameboides dins del subfílum Sarcomastigophora. Aquesta classificació no té cap sentit en l'actualitat.

## Referències

* ↑ Diccionario Enciclopédico Ilustrado de Medicina Dorland. 1996. McGraw-Hill - Interamericana de España. Vol. 4. ISBN 84-7615-986-2
# Can Gresola

Can Gresola és una masia del poble de Bigues, en el terme municipal de Bigues i Riells, a la comarca catalana del Vallès Oriental.
Es troba en el sector oriental del terme municipal, al costat de ponent de Can Febrera i al costat septentrional de les Granges de la Gresola, que formen part de la mateixa masia de la Gresola. És al nord de Can Rotxil i al sud-oest de Can Bonrepòs. És a la dreta del torrent de Bonrepòs i a l'esquerra del torrent de la Font del Tort, a llevant de la urbanització de Can Barri.
La masia és molt antiga. Té elements constructius datables ja al segle xvi
Està inclosa a l'Inventari de patrimoni cultural i en el Catàleg de masies i cases rurals de Bigues i Riells.

## Referències

* ↑ «Inventari Patrimoni Cultural de Bigues i Riells. Memòria tècnica». Arxivat de l'original el 2010-11-16. [Consulta: 21 febrer 2011].
* ↑ Catàleg de masies i cases rurals
# Barraca XL (Aiguamúrcia)

La Barraca XL és una obra d'Aiguamúrcia (Alt Camp) inclosa a l'Inventari del Patrimoni Arquitectònic de Catalunya.

## Descripció

És una barraca de planta quadrada orientada a l'est. Presenta un portal d'arc pla i un altre de descàrrega. L'alçada de la seva façana és de 2,90 metres. L'interior és quasi quadrat, de 3 metres de fondària per 3,10 metres d'amplada.
Està coberta amb una falsa cúpula que tanca amb una llosa de 3'65 metres d'alçada. A l'interior només hi trobarem una menjadora.

## Referències

* 1 2 «Barraca XL». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 agost 2018].
# Hermann Hreiðarsson

Hermann Hreiðarsson (Reykjavík, 11 de juliol de 1974) és un exfutbolista islandès de la dècada de 2000.
Fou 89 cops internacional amb la selecció islandesa.
Pel que fa a clubs, fou jugador, entre d'altres, de diversos clubs anglesos com Crystal Palace FC, Brentford FC, Wimbledon FC, Ipswich Town FC, Charlton Athletic FC, Portsmouth FC i Coventry City FC.
Trajectòria com a entrenador:
* 2013: ÍBV (jugador-entrenador)
* 2015-2016: Fylkir
* 2017-2018: Fylkir (femení)
* 2018: Kerala Blasters (interí)

## Referències

* ↑ Iceland - Record International Players - Rec.Sport.Soccer Statistics Foundation
* ↑ «Hermann Hreiðarsson». Soccerbase, 28-12-2009 [Consulta: 28 desembre 2009]. Arxivat 28 de febrer 2008 a Wayback Machine. «Còpia arxivada». Arxivat de l'original el 2008-02-28. [Consulta: 3 març 2019].
* ↑ Hermann Hreiðarsson a National-Football-Teams.com (anglès)
* ↑ «Hermann Hreiðarsson - Knattspyrnusamband Íslands».
* ↑ «fotbollselvan - Hermann Hreidarsson, mittback i ...». blogg.se. Arxivat de l'original el 16 d'agost 2011. [Consulta: 21 octubre 2015].
* ↑ Brentford Football Club Official Matchday Magazine versus Hull City 07/05/05, 2005, p. 46.
* ↑ «Hreidarsson snubs West Brom». BBC News, 13-08-2002 [Consulta: 4 maig 2010].
* ↑ Sinnott, John «Pompey sign defender Hreidarsson». BBC Sport, 25-05-2007 [Consulta: 25 maig 2007].
* ↑ «Fótbolti.net». fotbolti.net. [Consulta: 21 octubre 2015].
* ↑ «Fótbolti.net». fotbolti.net. [Consulta: 21 octubre 2015].
# Monica Lewinsky

Monica Samille Lewinsky (San Francisco, Califòrnia, 23 juliol de 1973) és una activista, personalitat televisiva, dissenyadora de moda i antiga administrativa de la Casa Blanca.
Va saltar a la fama quan l'aleshores president dels Estats Units Bill Clinton va admetre haver tingut una «relació inapropiada» amb ella mentre Lewinsky treballava com a becària no remunerada (nivell d'entrada del personal empleat) a la Casa Blanca els anys 1995 i 1996. La seva repercussió en l'impeachment (judici polític) de Bill Clinton va fer que el cas arribés a ser conegut com l'«escàndol Lewinsky».
Lewinsky va néixer a San Francisco i es va criar al sud de Califòrnia, prop de Los Angeles. Es va graduar en psicologia per la Universitat de Lewis and Clark College el 1995 i posteriorment va ingressar com a becària a la Casa Blanca a Washington DC.
Durant el seu temps a la Casa Blanca va ser on presumptament, va mantenir relacions sexuals amb el president Bill Clinton. Encara que al principi tots dos van negar aquesta relació, les notícies, la investigació resultant i l'acusació del president, van ser conegudes com a l'«escàndol Lewinsky». Lewinsky va confiar en la secretària Linda Tripp, qui, secretament, va començar a gravar les seves converses telefòniques amb Lewinsky sobre la relació amb Clinton. Després, Tripp donaria els enregistraments a Kenneth Starr, l'acusador independent.
Després, Lewinsky va admetre que la seva relació amb Clinton va involucrar sexe oral a l'oficina oval de la Casa Blanca. L'informe resultant de la investigació de Kenneth va ser conegut com a l'Informe Starr, que finalment va culminar amb una acusació penal en contra del president per un delicte de perjuri.
Clinton va negar, sota jurament, que hagués mantingut relacions sexuals amb Lewinsky, en un cas no relacionat amb l'acusació. En un vídeo d'una roda de premsa a la Casa Blanca televisat a nivell nacional, Clinton va declarar de nou no haver tingut mai relacions sexuals amb ella.
L'assumpte i els seus detalls personals, van atorgar a Lewinsky un període de posició de celebritat cultural, com a símbol sexual i com un nexe de la generació més jove amb la tempesta política que al mateix temps resultava còmica i seriosa. Lewinsky va denunciar haver estat sotmesa a una gran pressió mediàtica i posteriorment va convertir-se en activista contra el ciberassetjament. També va obtenir un màster en psicologia social per la London School of Economics.
Actualment viu a la ciutat de Nova York, on té un negoci de bosses amb la seva pròpia marca.
# Cantagalo (São Tomé i Príncipe)

El districte de Cantagalo és un dels 6 districtes en què s'organitza territorialment la República Democràtica de São Tomé i Príncipe.

## Característiques

El districte de Cantagalo ocupa el sector est l'illa de São Tomé i limita, al nord amb el districte de Mé-Zóchi, a l'oest amb el de Caué i a l'est i sud amb l'oceà Atlàntic. Té una extensió de 119 km² i la seva població arriba als 17.161 habitants, segons el cens de 2012. La seva capital és la vila de Santana.

## Població

* 1940 7,854 (12.9% de la població nacional)
* 1950 8,568 (14.2% de la població nacional)
* 1960 9,758 (15.2% de la població nacional)
* 1970 9,697 (13.1% de la població nacional)
* 1981 10,435 (10.8% de la població nacional)
* 1991 11,433 (9.7% de la població nacional)
* 2001 13,258 (9.6% de la població nacional)

## Assentaments

El principal assentament és la ciutat de Santana. Altres assentaments són:
* Água Izé
* Anselmo Andrade
* Guegue
* Ribeira Afonso
* Riboque Santana
* Santa Clotilde
* Uba Budo
* Zandrigo

## Referències

* ↑ Dades al web de l'Instituto Nacional de Estatísticas. Arxivat 2015-04-08 a Wayback Machine. (portuguès)
# Isabes

Els isabes són els membres d'un clan ijaw que viuen a la zona de la ciutat d'Isaba, al sud de Warri, a l'estat del Delta, al sud de Nigèria. Hi ha investigadors que consideren que els isabes formen la seva pròpia tribu i d'altres que els consideren part dels ogbes. Aquest desacord sorgeix de l'estructura d'autoritat descentralitzada dels ogbes.

## Història

Oguru fou un avantpassat dels isabes que va acompanyar a Ujo des d'Ife, però que va abandonar la zona de Forcados coneguda com a Ogbo-Ujo (terra d'Ujo). Aquests primers avantpassats van habitar rieres de la província de Warri molt abans que altres immigrants arribessin a la zona. Alguns avantpassats van provenir de Ekeremo. Egbema-Angalibiri fou el primer lloc fundat pels avantpassats dels isabes quan van abandonar Amabolou. La fundació d'Isba és anterior al segle xiv.

## Referències

* 1 2 3 tribu isaba a ijawland.info
* ↑ Alagoa, Ebiegberi Joe (2005). A History of the Niger Delta, Port Harcourt: Onyoma Research Publications. ISBN 978-37314-5-9

## Bibliografia

* Alagoa E J. - A History of the Niger Delta - An historical interpretation of Ijo oral traditions. (1972 University of Ibadan Press).
* Owonaro S K - The History of Ijo and her Neighbouring tribes in Nigeria. (1949 Niger printing Press Lagos).
# Eldridge

* No s'ha de confondre amb Elbridge.
«Eldridge» té aquests significats:
* Eldridge (Alabama)
* Eldridge (Califòrnia)
* Eldridge (Iowa)
# Barraca XVI (Aiguamúrcia)

La Barraca XVI és una obra d'Aiguamúrcia (Alt Camp) inclosa a l'Inventari del Patrimoni Arquitectònic de Catalunya.

## Descripció

Construcció de planta rectangular, associada al marge per part posterior. Coberta de pedruscall i portal dovellat. Orientació SSO. L'interior és de planta rectangular, les seves mides són: fondària 2'08m. Amplada 1'75m. No conté elements funcionals.
Està coberta amb una falsa cúpula que tanca amb una llosa amb una alçada màxima de 2'20m.

## Referències

* 1 2 «Barraca XVI». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 agost 2018].
# Heros

Heros és un gènere de peixos pertanyent a la família dels cíclids que es troba a Sud-amèrica.

## Taxonomia

* Heros efasciatus (Heckel, 1840)
* Heros notatus (Jardine, 1843)
* Heros severus (Heckel, 1840)
* Heros spurius (Heckel, 1840)

## Referències

* ↑ The Taxonomicon (anglès)
* ↑ GBIF (anglès)
* ↑ Heckel, J. J., 1840. Johann Natterer's neue Flussfische Brasilien's nach den Beobachtungen und Mittheilungen des Entdeckers beschrieben (Erste Abtheilung, Die Labroiden). Annalen des Wierner Museums der Natrugeschichte v. 2: 325-471, Pls. 29-30.
* ↑ Schomburgk, R. H., 1843. The natural history of fishes of Guiana.--Part II. A: Jardine, W. (ed.), The Naturalists' Library. Vol. 5. W. H. Lizars, Edimburg.
* ↑ Heckel, J. J., [1840]. Johann Natterer's neue Flussfische Brasilien's nach den Beobachtungen und Mittheilungen des Entdeckers beschrieben (Erste Abtheilung, Die Labroiden). Annalen des Wierner Museums der Natrugeschichte v. 2: 325-471, Pls. 29-30.
* ↑ Heckel, J. J., 1840. Johann Natterer's neue Flussfische Brasilien's nach den Beobachtungen und Mittheilungen des Entdeckers beschrieben (Erste Abtheilung, Die Labroiden). Annalen des Wiener Museums der Naturgeschichte v. 2: 325-471, Pls. 29-30.
* ↑ BioLib (anglès)
* ↑ AQUATAB
* ↑ Catalogue of Life Arxivat 2016-03-05 a Wayback Machine. (anglès)
* ↑ World Register of Marine Species (anglès)
* ↑ UNEP-WCMC Species Database (anglès)
* ↑ FishBase (anglès)
# Mohawk

«Mohawk» té aquests significats:
* Mohawk individu dels mohawks, grup de la Confederació Iroquesa
* Llengua mohawk
* Mohawk (Oregon), tribu d'amerindis kalapuyes que originàriament vivien a l'àrea del riu Mohawk d'Oregon
* Mohawk Vista, concentració de població designada pel cens dels Estats Units a l'estat de Califòrnia
* Lake Mohawk, concentració de població designada pel cens dels Estats Units a l'estat de Nova Jersey
* Riu Mohawk, principal afluent del riu Hudson
# Marcq-en-Barœul

Marcq-en-Barœul és un municipi francès, situat al departament del Nord i a la regió dels Alts de França. L'any 2006 tenia 38.939 habitants.

## Història

El seu nom ve "marca", amb el sentit de frontera, perquè era un lloc mitjanament deshabitat entre pobles diversos. A l'època romana va passar a ser una petita ciutadella fortificada, conquerida posteriorment pels pobles germànics. A l'Edat Mitjana va passar a dependre dels carolingis.
Va romandre relativament al marge de les guerres flamenques i de la Revolució Francesa. Després de la Segona Guerra Mundial va experimentar un gran augment de població gràcies a la indústria. L'economia local, però, es basa en el sector serveis (més d'un 80%)

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 29.234 | 35.136 | 36.126 | 35.278 | 36.601 | 37.177 | 38.939 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1945-1959 | Léon Robichez | MRP |
| 1959-1968 | Georges Lambrecq | |
| 1968-1994 | Serge Charles | RPR |
| 1994-2001 | Jean-René Lecerf | RPR |
| 2001- | Bernard Gérard | UMP |

## Agermanaments

* Ealing (Anglaterra)
* Gladbeck (Alemanya)
* Poggibonsi (Itàlia)
* El Monte (Estats Units)

## Galeria d'imatges

* La riera canalitzada Marcq
* Església de St Vincent
* Alcaldia
# Cantó de Sent Amanç

El cantó de Sent Amanç és un cantó francès del departament de l'Avairon, situat al districte de Rodés. Té sis municipis i el cap cantonal és Sent Amanç.

## Municipis

* Camporiès
* Florentinh
* Uparlac
* Montasic
* Sent Amanç
* Sent Aforians

## Història

Llista dels consellers generals successius :
| Data d'elecció | Identitat | Partit |
| 1931-1967 | Adrien Viguier | |
| 1985-1998 | Victor Gauzit | UDF |
| 1998-2004 | René Delmas | UDF |
| 2004- | René Lavastrou | UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 2.631 | 3.049 | 2.795 | 2.858 | 2.436 | 2.242 | 2.228 |
# Jack Lee

Jack Lee (Slad, Gloucestershire, Anglaterra, 27 de gener 1913 - Sydney, Austràlia, 15 d'octubre de 2002) va ser un director, escriptor, editor i productor anglès.
Wilfred John Raymond Lee va néixer al poble de Slad prop de Stroud, Gloucestershire. Entre les seves pel·lícules destaquen The Wooden Horse (1950), una pel·lícula de la Segona Guerra Mundial; A Town Like Alice (1956), protagonitzada per Virginia McKenna i Peter Finch, basada en la novel·la de Neville Shute Una ciutat com Alice i Robbery Under Arms (1957), un western a Austràlia, basat en la novel·la de 1888 de Rolf Boldrewood. Va ser el president (1976-1981) de la South Australian Film Corporation, que començava les carreres de Bruce Beresford i Peter Weir.
Jack Lee era el germà gran de Laurie Lee, autor de Cider with Rosie, però no tenien bones relacions. La rivalitat pot haver començat quan Jack va ser enviat a l'institut (Marling School a Stroud), un avantatge no concedit a Laurie. Es va casar dues vegades, el 1946 amb Nora Dawson (nascuda Nora Francisca Blackburne) (21 d'abril 1914- 7 juliol 2009) després del seu divorci d'Adam Alexander Dawson, i el 1963 amb Isabel Kidman, i va tenir dos fills. Tornava sovint a Anglaterra però va passar la resta de la seva vida a Austràlia, i moria a Sydney el 2002.

## Filmografia
### com a director

* 1941: The Pilot Is Safe
* 1942: Ordinary People
* 1943: Close Quarters (documental)
* 1944: By Sea and Land
* 1945: The Eighth Plague (curt)
* 1946: Children on Trial (documental)
* 1947: The Woman in the Hall
* 1949: Once a Jolly Swagman
* 1950: The Wooden Horse
* 1953: Mujeres en la calle
* 1953: El secreto del desierto
* 1956: Mi vida empieza en Malasia
* 1957: Robbery Under Arms
* 1959: The Captain's Table
* 1960: A Circle of Deception

### com a guionista

* 1947:The Woman in the Hall
* 1953: Mujeres en la calle
* 1949: Once a Jolly Swagman

## Referències

* ↑ «www.radiotimes.com». Arxivat de l'original el 2011-05-24. [Consulta: 4 novembre 2010].
* ↑ The Making of an Australian Film The Age, 16 de juny de 1976
* ↑ DNB

## Enllaços externs

* Jack Lee a l'Screenonline del British Film Institute (anglès)
# El método

El método és una pel·lícula hispano-argentino-italiana dirigida l'any 2005 per Marcelo Piñeyro, adaptació de la peça de teatre de l'autor català Jordi Galceran, El mètode Grönholm (2003).

## Argument

En un Madrid assetjat per les manifestacions contra el Fons Monetari Internacional i la Banc Mundial, set candidats, cinc homes i dues dones, van a une entrevista per una plaça de directiu, en la torre de la multinational Dekia. Ràpidament, s'adonen que ningú no els rep i comprenen que són a la vegada objectes i subjectes de la selecció.
Des de pantalles d'ordinadors els guien en el procés d'eliminació mútua. La pantalla els anuncia que hi ha un «psicòleg infiltrat» entre ells i els demana d'elegir el qui els sembla l'infiltrat. El «talp» escollit pels candidats és Enrique. En un segon temps, la pantalla els demana escollir un «cap d'equip». Aquests tests són el començament del mètode Grönholm. Els candidats es demanen també si són vigilats per càmeres vídeo o per micros amagats…

## Repartiment

* Eduardo Noriega: Carlos
* Najwa Nimri: Nieves
* Eduard Fernández: Fernando
* Pablo Echarri: Ricardo
* Ernesto Alterio: Enrique
* Natalia Verbeke: Montse
* Adriana Ozores: Ana
* Carmelo Gómez: Julio

## Al voltant de la pel·lícula

Destacat al festival de cinema policíac de Cognac, El Mètode és una pel·lícula adaptada d'una peça de teatre que utilitza el principi de l'espai tancat.

## Referències

* ↑ «Anunci de l'estrena de El mètode Grönholm». La Vanguardia, avril 2003.
* ↑ «El método». The New York Times.

## Vegeu també

* The Belko Experiment
* Exam
# Eleccions legislatives sueques de 1936

Les eleccions legislatives sueques del 1936 es van celebrar el 20 de setembre de 1936. Els més votats foren els socialdemòcrates i Per Albin Hansson fou nomenat primer ministre de Suècia.

## Resultats

Resum dels resultats electorals de 20 de setembre de 1936 al Parlament suec
| Partits | Partits | Líder | Vots | % | Escons | +/- |
| | Partit Socialdemòcrata de Suècia Socialdemokraterna | Per Albin Hansson | 1.338.120 | 45,79 | 112 | +10 |
| | Partit Dretista (Högerpartiet) | Gösta Bagge | 512.781 | 17,55 | 44 | -9 |
| | Lliga Agrària (Bondeförbundet) | Axel Pehrsson-Bramstorp | 418.840 | 14,33 | 36 | -1 |
| | Partit Popular (Folkpartiet) | Gustaf Andersson | 376.161 | 12,87 | 27 | +2 |
| | Partit Socialista Socialistiska Partiet | Nils Flyg | 127.832 | 4,37 | 6 | -2 |
| | Partit Comunista Kommunistiska Parti | Sven Linderot | 96.519 | 3,30 | 5 | +3 |
| | Lliga Nacional de Suècia Sveriges Nationella Ungdomsförbund | Elmo Lindholm | 31.015 | 1,16 | 0 | -3 |
| | Partit Obrer Nacional-Socialista Nationalsocialistiska Arbetarpartiet | Sven-Olof Lindholm | 17.843 | 0,61 | 0 | - |
| | Partit Nacional-Socialista Suec/Bloc Nacional-Socialista Svenska Nationalsocialistiska Parti/Nationalsocialistiska Blocket | Birger Furugård | 3.025 | 0,10 | 0 | - |
| | Altres | - | | | ? | 0 |
| | Total (participació 74,5%) | | 2.922.255 | 100,0 | 230 | |
| Font: Autoritat electoral sueca. |||||||
# 1351
## Esdeveniments

* Comença la construcció de la catedral de Gloucester

## Naixements

* Joan Galeàs Visconti, governador milanès.
* 1 de novembre: Leopold III, duc d'Àustria
* Ladislau II Jagelló, Gran duc de Lituània.
* Joana de França (filla de Felip VI).

## Necrològiques

* 20 de març: Muhàmmad Xah II Tughluk, soldà de Delhi.
* 24 de maig: Abu-l-Hàssan Alí, desè sobirà de la dinastia marínida de Fes.
# Can Milans del Bosc

Can Milans del Bosc és una masia de Sant Vicenç de Montalt (Maresme) inclosa a l'Inventari del Patrimoni Arquitectònic de Catalunya.

## Descripció

Casa aïllada. Casa pairal dels Milans del Bosc. Data del segle xvii, però s'hi han anat afegint altres construccions. La casa és de planta baixa i dos pisos. La coberta és a quatre aigües. Té una església annexa i un recinte fortificat que l'envolta. Hi ha torricons de guaita i merlets en les coronacions. Malauradament han desaparegut els documents que hi havia i els mobles de dins la casa.

## Referències

* ↑ «Can Milans del Bosc». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 agost 2017].
# El místic

El místic és un drama en quatre actes, original de Santiago Rusiñol, estrenat per primera vegada al teatre Romea de Barcelona, per la companyia del Teatre Català, al nit del 5 de desembre de 1903, sota la direcció del primer actor Enric Borràs.
Se'n va fer una versió cinematogràfica el 1926, i una altra el 1950.

## Repartiment de l'estrena

* Mossèn Ramon, en el primer acte Ramon, 25 anys: Enric Borràs.
* Francisca, mare de Mossèn Ramon, 55 anys: Maria Morera.
* Mossèn Joan, germà de la Francisca i oncle de Mossèn Ramon, 60 anys: Jaume Virgili.
* Marta, neboda de la Francisca i de Mossèn Joan, 22 anys: Dolors Delhom.
* Senyor Bisbe, 60 anys: Iscle Soler.
* Jordi de Pous, poeta catòlic, 30 anys: Victorià Oliver.
* Senyor Andreu, diputat provincial, 40 anys: Vicent Daroqui.
* Sariol, esnob, 30 anys: Joan Domènech.
* Miquel, obrer, 34 anys: Sr. Viñas.
* Secretari del bisbe, capellà pulcre i elegant, 40 anys: Modest Santolària.
* La Baronessa, elegant, 35 anys: Sra. Clemente.
* La Presidenta de les dames, elegant i seriosa, 50 anys: Pilar Forest.
* El Campaner, 50 anys: Jaume Capdevila.
* Pobre primer, 60 anys: Agustí Antiga.
* Pobre segon, 60 anys: Casimir Ros.
* Dos patges, pobres i nois.
# Batalla de Barranca Seca

La batalla de Barranca Seca va tenir lloc el 18 de maig de 1862 a Barranca Seca, prop d'Orizaba, a l'estat de Veracruz de Mèxic, entre l'exèrcit mexicà de la república al comandament del general Santiago Tapia i tropes franceses comandades pel general Leonardo Márquez al servei del Segon Imperi Francès durant la segona intervenció francesa a Mèxic. El resultat fou la victòria francesa.
Amb l'objectiu d'impedir la incorporació de les tropes de Márquez a les franceses, que es dirigien a Orizaba, el general Ignacio Zaragoza va enviar el general Santiago Tapia amb una brigada per combatre'l, la qual cosa no va poder aconseguir, ja que a Márquez se li van unir les tropes del 99è de línia de l'exèrcit francès a les ordres del major Eugene Lefèvre.

## Bibliografia

* Riva Palacios, Vicente. México á través de los siglos: historia general y completa del desenvolvimiento social, político, religioso, militar, artístico, científico y literario de México desde a antigüedad más remota hasta la época actual; obra, única en su género. (en castellà). G. S. López, 1940.